[{"text_idx": "#000001", "text": "Cafodd plant mor ifanc a\u0302 13 oed eu harestio ar amheuaeth o droseddau'n ymwneud a\u0302 gynnau yn y tair blynedd diwethaf, yn o\u0302l ffigyrau newydd."}, {"text_idx": "#000005", "text": "Ymysg y 14 gafodd eu harestio yng ngogledd Cymru roedd plentyn 13 oed gafodd ei arestio am fod a\u0302 gwn neu wn ffug yn ei feddiant, gyda'r bwriad o godi ofn."}, {"text_idx": "#000006", "text": "Cafodd merch 13 oed ei chyhuddo ar o\u0302l i'r heddlu ddod o hyd i wn peled yn 2015."}, {"text_idx": "#000007", "text": "Dywedodd yr heddlu hefyd bod bachgen 16 oed wedi ei gyhuddo o fod a\u0302 gwn yn ei feddiant ar o\u0302l cael ei ddarganfod gyda \"dyfais tebyg i Taser\" yn 2015."}, {"text_idx": "#000009", "text": "Cafodd merch 16 oed ei chyhuddo o fod a\u0302 gwn ffug yn ei meddiant gyda'r bwriad o godi ofn yn 2016, ac fe gafodd dau fachgen 17 oed eu cyhuddo o fod a\u0302 gwn ffug yn eu meddiant y llynedd."}, {"text_idx": "#000010", "text": "Dywedodd Heddlu Dyfed-Powys bod tri o fechgyn wedi eu harestio am droseddau'n ymwneud a\u0302 gynnau yn 2013, ond nad oedd mwy wedi eu harestio nac eu cyhuddo ers hynny."}]